দক্ষিন এশিয়ার দুই পারমানবিক শক্তিধর দেশ ভারত ও পাকিস্তানেের যৌথ সামরিক মহড়ার প্রস্তুতি 
এক নজিরবিহীন পদক্ষেপে দক্ষিন এশিয়ার পারমানবিক শক্তিধর দুই প্রতিদ্বন্দ্বী দেশ ভারত ও পাকিস্তান এক সঙ্গে সামরিক মহড়া করার প্রস্তুতি নিচ্ছে। গত সপ্তাহে, ভারতের প্রতিরক্ষা মন্ত্রী নিরমলা সিথারামান পাকিস্তানের সঙ্গে সন্ত্রাসবাদ বিরোধী মহড়ায় ভারতের অংশগ্রহনের খবর নিশ্চিত করেন।
৮ সদস্য বিশিষ্ট সাংহাই কোপারেশান অরগানাইযেশান এর উদ্যোগে অগাস্ট মাসে রাশিয়ার উড়াল পর্বতমালায় প্রশিক্ষন গ্রহনে একমত হয়েছে এই দুই দেশ। ২০০১ সালে প্রতিষ্ঠিত সাংহাই কোপারেশান অরগানাইযেশান একটি অর্থনৈতিক, নিরাপত্তা ও রাজনৈতিক সংস্থা। চীন, ভারত ,কাযাকাস্তান, পাকিস্তা্ ন, রাশিয়া, তাজিকিস্তান এবং উযবেকিস্তান এই সংস্থার সদস্য। ভারতের প্রতিরক্ষা গোয়েন্দা সংস্থার প্রতিষ্ঠাতা কামাল দাওয়ার বলেছেন পাকিস্তানের এই মহড়ায় অংশগ্রহণকে শুধু প্রতীকী অর্থে নিলে চলবে না। দুই দেশ জাতিসংঘে শান্তিরক্ষী হিসেবে এক সঙ্গে কাজ করেছে। দুই দেশের মধ্যে যোগাযোগ পুনরায় প্রতিষ্ঠা করতে পারলে ভালো হবে। তবে Tryst with perfidy: The Deep State of Pakistan এই বইটির লেখক কামাল দাওয়ারের যথেষ্ট সন্দেহ আছে পাকিস্তানের সেনাবাহিনী, গোয়েন্দা সংস্থা এবং জঙ্গি গোষ্ঠীগুলো ভারতের সঙ্গে সন্ত্রাস দমনে আন্তরিকভাবে কাজ করবে কিনা। অবসরপ্রাপ্ত কর্নেল ফারুক আহমেদ ,পাকিস্তানের সামরিক সংবাদমাধ্যম Inter Services Public Relations(ISPR)এর সাবেক সহকারী পরিচালক তিনি ভয়েস অফ এমেরিকা কে বলেছেন যে পাকিস্তান এই মহড়া নিয়ে খুব উদগ্রীব তবে পাকিস্তানের অভ্যন্তরীণ ব্যাপারে ভারতের হস্তক্ষেপ প্রতিহত করা প্রয়োজন। ওদিকে দাওয়ার বলেন কাশ্মীরের ব্যাপারে পাকিস্তানের হস্তক্ষেপ অন্যায্য এবং এই কারণেই ভারতের সঙ্গে কাজ করতে বাঁধা আসতে পারে। তবে পাকিস্তানের সেনা প্রধান জেনারেল কামার বাজওয়ার সম্প্রতি রাশিয়া সফরের পর,পাকিস্তান যৌথ মহড়ায় অংশগ্রহনের কথা স্বীকার করেছে।